Държавен вестник, бр. 23, 2015 г., стр. 39

БРОЙ  23	
Д Ъ Р Ж А В Е Н  В Е С Т Н И К 	
СТР.  39  
4. съгласува подготвените от други адми­
нистративни звена на Министерството или 
от второстепенните разпоредители с бюджет 
към министъра проекти на актове на Ми­
нистерския съвет, свързани със системата на 
здравеопазването;
5. осигурява в правно-нормативно отно­
шение дейността на Министерството, като 
оказва правна помощ на министъра и на 
административните звена;
6. осъществява процесуалното представи­
телство по дела, по които страна е министърът 
или Министерството;
7. изготвя проекти, съгласува или дава 
становища по законосъобразността на адми­
нистративните актове, издавани от министъра, 
от упълномощено от него длъжностно лице 
и от главния държавен здравен инспектор;
8. дава становища по законосъобразността 
на процедури по реда на Закона за държавната 
собственост, Закона за държавния служител, 
Кодекса на труда, Закона за достъп до об­
ществена информация и други, провеждани 
в Министерството;
9. подготвя становища по конституцион­
ни дела, по които заинтересувана страна е 
министърът;
10. съгласува проектите на наказателни 
постановления от компетентност на министъра 
и на главния държавен здравен инспектор;
11. изготвя становища за даване на за­
дължителни предписания и за налагане на 
принудителни административни мерки и 
следи за законосъобразното провеждане на 
производството по налагане на принудителни 
административни мерки и административно-
наказателна отговорност;
12. дава становища и предложения във 
връзка с решаването на правни проблеми, 
свързани с лицензионната, разрешителната и 
регистрационната дейност от компетентност 
на Министерството;
13. поддържа информационна база данни 
за делата пред Комисията за защита от дис­
криминация, Комисията за защита на конку­
ренцията и пред всички съдебни инстанции 
в страната;
14. анализира и обобщава състоянието на 
заведените от и срещу Министерството дела;
15. съгласува за законосъобразност про­
екти на договори, по които Министерството 
е страна;
16. изготвя становища по проекти на меж­
дународни договори;
17. участва в разработването и съгласува 
по законосъобразност проекти на позиции на 
Република България пред съдебните инсти­
туции на Европейския съюз и структурите 
на Европейския съюз в областта на здраве­
опазването;
18. планира, организира, координира и 
отговаря за дейностите по провеждане на 
обществени поръчки в Министерството в 
съответствие с нормативните изисквания и 
приложимите правила за обществените поръч­
ки на Европейската общност и националното 
законодателство, като носи отговорност за 
законосъобразното им провеждане;
19. разработва документациите по проце­
дурите за възлагане на обществени поръчки, 
провежда обществените поръчки и организира 
подготвянето и изпращането на информаци­
ята, предвидена за вписване в Регистъра на 
обществените поръчки към Агенцията по 
обществени поръчки;
20. изготвя проекти на договори за възла­
гане на обществени поръчки, включително на 
договори, чиято стойност е под посочените в 
чл. 14, ал. 5 от Закона за обществените поръч­
ки стойности, и организира сключването им, 
подпомага от правна страна осъществяването 
на наблюдение и контрол върху изпълнението 
им съвместно с отговорното административно 
звено, от което получава своевременно необ­
ходимата информация;
21. осъществява дейностите по сключване 
на договорите за възлагане на обществени 
поръчки;
22. води регистър на проведените процедури 
по реда на Закона за обществените поръчки 
и съхранява досиетата на проведените про­
цедури за възлагане на обществени поръчки;
23. отговаря за разработването, изменени­
ето и допълнението на вътрешните правила 
за провеждане на обществени поръчки в 
Министерството;
24. оказва методическа помощ и координира 
действията на второстепенните разпоредители 
с бюджет и на държавните търговски дружества 
по провежданите от тях процедури по реда 
на Закона за обществените поръчки;
25. подготвя становища по проекти на 
актове във връзка с прилагането на Закона 
за обществените поръчки и подзаконовите 
актове;
26. организира и координира дейностите 
по осъществяване функциите на министъра 
по Постановление № 75 на Министерския 
съвет от 2007 г. за прилагане на чл. 43 – 52, 
53, 55, 57, 59, 61, 67, 68 и 74 от Регламент (ЕО) 
№ 1186/2009 на Съвета от 16 ноември 2009 г. 
за установяване на система на Общността за 
митнически освобождавания (кодифицирана 
версия) (обн., ДВ, бр. 32 от 2007 г.; изм. и 
доп., бр. 53 от 2008 г., бр. 5 и 27 от 2010 г. и 
бр. 62 от 2013 г.).
Раздел IХ
Организация на работата в Министерството
Чл. 38. (1) Всички документи, получени в 
Министерството, се завеждат в Автоматизи­
раната система за поддържане и обработка на 
данните за оборота на електронни документи 
и документи на хартиен носител.